cyanic-selkie/wikianc huggingface dataset:
Գանդելինո
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Բոլշիե Խուտորա (գյուղ, Խիսլավիչսկի շրջան)
Բոլշիե Խուտորա (Большие Хутора), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 184 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Խիսլավիչսկի շրջանի բնակավայրեր
Լաս Կրուսես
Լաս Կրուսես (Las Cruses), քաղաք ԱՄՆ-ի հարավ-արևմուտքում, Նյու Մեքսիկո նահանգի Դոնյա Անա շրջանի վարչական կենտրոն։ Նահանգի՝ բնակչության թվաքանակով երկրորդ մեծ քաղաքն է։
Ընդհանուր տեղեկություններ
Լաս Կրուսեսը Մեսիլլայի բերքառատ հովտի աշխարհագրական և տնտեսական կենտրոնն է։ Հովիտը գտնվում է Ռիո Գրանդե գետի ողողադաշտում, որը ձգվում է Նյու Մեքսիկոյի Հաթչից մինչև Տեխասի Էլ Պասոն։
Լաս Կրուսեսում է գտնվում Նյու Մեքսիկոյի Համալսարանը։
Քաղաքում հիմնական գործատուն համարվում է դաշնային կառավարությունը, մասնավորապես՝ ԱՄՆ բանակի Ուայթ Սենդս հրթիռային հրաձգարանը և Ուայթ Սենդս փորձարարական կայանը։ Քաղաքից 70 կմ դեպի հյուսիս տեղակայված է Ամերիկա մասնավոր տիեզերակայանը, որից իրականացրել է մի քանի մերձուղեծրային թռիչքներ։ Լաս Կրուսեսում է տեղակայված նաև Virgin Galactic մասնավոր ընկերության կենտրոնական գրասենյակը.վերջինս նախատեսում է իրականացնել ուղեծրային տուրիստական թռիչքներ .:
Պատմություն
Մինչ եվրոպացիների հայտնվելը քաղաքի տարածքը բնակեցված էր մանսո ցեղախմբի հնդկացիներով։ 1598 թվականին Խուան Օնյատեն Ռիո Գրանդեից հյուսիս գտնվող տարածքները հայտարարեց Նոր Իսպանիայի սեփականությունը և սկսվեց այդ տարածքների զավթումը իսպանացիների կողմից։ 1821 թվականի սեպտեմբերի 15-ին ստորագրվեց Մեքսիկայի անկախության հռչակագիրը և 1821 թվականի սեպտեմբերի 28-ին Նոր Իսպանիայի տարածքների սեփականությունն անցավ Առաջին Մեքսիկական կայսրությանը։ Այնուհետ տվյալ տարածքների իրավունքները անցան 1836 թվականին ինքորոշված Տեխասի Հանրապետությանը։ 1845 թվականին այն բռնակցվեց ԱՄՆ-ին, իսկ ամերիկա-մեքսիկական պատերազմի ավարտին Գվադելուպա-Իդալգո համաձայնագրի շրջանակներում այն վերջնականապես ճանաչվեց ԱՄՆ-ի սեփականությունը։ 1849 թվականին հիմնվեց Լաս Կրուսես բնակավայրը, որը քաղաքի կարգավիճակ ստացավ 1907 թվականին։
Աշխարհագրություն
Լաս Կրուսեսի միջին բարձրությունը ծովի մակարդակից կազմում է 1191 մ։ Համաձայն ԱՄՆ Չափագրումների բյուրոյի տվյալների՝ Լաս Կրուսեսն ունի 198, 5 կմ2 տարածք, որից ցամաքը զբաղեցնում է 198, 1 կմ2, իսկ ջրային տարածությունները՝ 0, 4 կմ2 ։
Կլիմա
Քաղաքի կլիման մերձարևադարձային անապատային տիպ է՝ մեղմ ձմեռներով և չոր ու շոգ ամառներով։ Հունվարի միջին ջերմաստիճանը  +7 °C է, հուլիսինը՝   +27 °C.
Ժողովրդագրություն
Համաձայն 2010 թվականի մարդահամարի տվյալների՝ Լաս Կրուսեսի բնակչությունը կազմում է 97 618 մարդ ։ Էթնիկ և ռասսայական պատկանելիությունն ունի հետևյալ կառուցվածքը.
Քույր քաղաքներ
Լերդո, Դուրանգո, Մեքսիկա
Նինբուրգ, Ստորին Սաքսոնիա, Գերմանիա
Ծանոթագրություններ
Կատեգորիա:1849 թվականին հիմնադրված բնակավայրեր Կատեգորիա:ԱՄՆ-ի քաղաքներ Կատեգորիա:ԱՄՆ-ի համալսարանական քաղաքներ Կատեգորիա:ԱՄՆ-ի բնակավայրեր
Ալավերդի (Զեստափոնի շրջան)
Դիրք
Գյուղը գտնվում է ծովի մակարդակից 540 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 312 մարդ, մեծամասնությունը՝ վրացիներ։
Տրանսպորտ
Գյուղը շրջկենտրոն Զեստափոնի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։
Ծանոթագրություններ
Կատեգորիա:Վրաստանի գյուղեր Կատեգորիա:Զեստափոնի շրջան
Ալավերդի (այլ կիրառումներ)
Ալավերդի անունը կարող է վերաբերել՝
Ստեփանոս եպիսկոպոսի խաչքար (Դարի գլուխ, Գավառ)
Ստեփանոս եպիսկոպոսի խաչքար, գտնվում է Հայաստանի Հանրապետության Գեղարքունիքի մարզի Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվող Սուրբ Ստեփանոս մատուռից հարավ՝ խաչքարերի շարքի մեջ։ Հաշվառված է ՀՀ պատմության և մշակույթի անշարժ հուշարձանների պետական ցանկում (5.1/2.1.9) ։
Տեղադրություն
Խաչքարն կանգնեցված է Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվո Սուրբ Ստեփանոս մատուռից հարավ, խաչքարերի շարքի մեջ։
Վիմական արձանագրություն
Խաչքարի ճակատին, խաչքերի արանքներում առկա է 4 տող վիմական արձանագրություն.
Համաձայն արձանագրության խաչքարը նվիրված է Ստեփանոս եպիսկոպոսի հիշատակին։ Կանգնեցվել է 1513 թվականին։
Ծանոթագրություններ
Կատեգորիա:Գավառի Դարի գլուխ ամրոցի խաչքարեր Կատեգորիա:Խաչքարերի վիմական արձանագրություններ
Լի Թայ-բո
Լի Բո ՝ չինացի բանաստեղծ։ Մեզ են հասել նրա ստեղծագործություններից մոտ 1100-ը։ Նա համարվում է չին մեծ բանաստեղծներից մեկը։ Նրա ստեղծագործությունը մեծ ազդեցություն է գործել թանյան և սունյան պոեզիայի զարգացման վրա։ Լի Բոյին չինացիները պատվում են «Պոեզիայում անմահացած» մականունով։ Նա դասվոմ է հայրենիքում ամենահարգված բանաստեղծների շարքին  և համարվում է համաշխարհային խոշորագույն բանաստեղծներից մեկը, ում անունը դրվում է Դանթեի ու Պետրարքայի, Նիզամու և Ֆիրդուսու, Պուշկինի և Շեքսպիրի անունների կողքին։ Նրա բանաստեղծությունները ամփոփված են Թան արքայատոհմի կարևորագույն բանաստեղծական ժողովածուում՝ Heyune yingling ji անթոլոգիայում, որը 753 թվականին կազմել է Յին Ֆանը, բանաստեղծություններից երեսունչորսը տեղ են գտել «Թան շրջանի երեք հարյուր բանաստեղծություն» անթոլոգիայում, որը տպագրվել է տասնութերորդ դարում։ Այդ նույն դարում Եվրոպայում սկսել են լույս տեսնել Լի Բոյի բանաստեղծությունների առաջին թարգմանությունները։ Նրա ստեղծագործությունները համարվել են ընդօրինակման արժանի նմուշօրինակներ՝ գովերգելու սերն ընկերոջ, բնության, մենանալու ձգտման  նկատմամբ, ինչպես նաև գովերգելու  այն հաճույքը, որ պարգևում է գինին։ Լի Բոյի ամենահայտնի ստեղծագործություններից են «Խումհարը գարնան օրով», «Շու տանող դժվարին ուղին», «Անդորր գիշերվա մտորմունք»-ը (վերջինս մինչև հիմա էլ տպագրվում է չինական դասագրքերում) ։ Բանաստեղծի կյանքն անգամ լեգենդների նյութ է դարձել։ Նրա կյանքի շատ դրվագներ արտացոլված են իր ստեղծագործություններում։ Առանձնակի կարևորություն են ձեռք բերել այն փոփոխությունները, որ ժամանակի ընթացքում բեկել են նրա ճակատագիրը։ Լի Բոյի ստեղծագործության առաջին շրջանը համընկել է չինական գրականության Ոսկեդարի հետ, երբ Չինաստանում խաղաղություն էր, և ծաղկում էին թե տնտեսությունն ու առևտուրը, և թե արվեստները, որոնք հովանավորվում էին կայսեր կողմից։ Բայց իրավիճակը կտրուկ փոխվել է գեներալ Ան Լուշանի խռովության ժամանակներից սկսած, երբ Չինաստանի հյուսիսն ամայացավ պատերազմի ու սովի պատճառով։
Ընդհանուր տեղեկատվություն
Չինաստանում Թան արքայատոհմին հաջողվեց հաղթահարել երկրի ֆեոդալական մասնատվածությունը և ստեղծել դարաշրջանի ամենախոշոր պետություններից մեկը։ Տնտեսության վերելքին զուգընթաց՝ աշխուժացան արհեստները, առևտուրը, գյուղատնտեսությունը, կիրառական արվեստները։ Կայսրության մայրաքաղաք Չանյանը դարձավ աշխարհի խոշորագույն քաղաքը, որն ուներ միլիոնանոց բնակչություն։ Այս խորապատկերի վրա տեղի ունեցավ նաև գեղարվեստական ստեղծագործության բռնկում։ Թան դարաշրջանը աշխարհին պարգևել է տաղանդավոր բանաստեղծների մի մեծ աստղաշար։ Մեն Հաո-ժանը, Վան Վեյը, Դու Ֆուն, Բո Ցզյուին և այլք հսկայական ավանդ են ներդրել չինական և համաշխարհային պոեզիայում։ 1708 թվականին կայսր Կանսին կարգադրեց լույս ընծայել «Թան դարաշրջանի բանաստեղծությունների լիակատար ժողովածու»-ն։ Բազմահատոր հրատարակությունը ներառեց ավելի քան երկու հազար բանաստեղծների մոտավորապես հիսուն հազար բանաստեղծություն։ Դրանց շարքում Լի Բոն ու իր ստեղծագործությունները առանձնահատուկ տեղ են զբաղեցնում։ Այս բանաստեղծը հռչակվել է իր՝ սահմաններ չճանաչող երևակայությամբ, մտքի փիլիսոփայական խորությամբ, բանաստեղծական պայծառ պատկերներ կերտելու հզոր ձիրքով։ Իր տաղանդաշատ ընկերոջ՝ Դու Ֆուի պես նա շատ է ճամփորդել, թափառումները բազում տպավորություններ են ընծայել նրա սուր մտքին, խորազգա սրտին, ամենաչնչին մանրամասներն անգամ նշմարող հայացքին, իսկ նրա հանճարն ունակ է եղել մշակելու, իմաստավորելու և ստեղծագործություններում արտահայտելու ընկալումների ողջ հարստությունը։ Չինաստանի գիտությունների ակադեմիայի հրատարակած «Չինական գրականության պատմություն» բազմահատորյակի հեղինակները նշել են, որ «Լի Բոյի բանաստեղծություններն իրենց բովանդակությամբ շոշոփել են չին հասարակության կյանքի այն բոլոր կողմերը, որոնց հետ շփում կարող էին ունենալ այն ժամանակվա մտածող մարդիկ»։
Մանկությունը
Լի Բոյի կյանքի պատմությունը գրելու համար իբրև հիմնական աղբյուր են ծառայում «Թանի հին գիրքը» և «Թանի նոր գիրքը», լրացուցիչ աղբյուրներ՝ իր հեղինակած կամ նրա մասին ուրիշների գրած բանաստեղծությունները, ինչպես նաև՝ Լի Բոյի բանաստեղծությունների՝ դեռևս ութերորդ դարում կազմված ժողովածուի նախաբանը, որի հեղինակը բանաստեղծի բարեկամ և նրա գրական գործերի կատարածու Լի Յանբինն է։ Այս և այլ նյութեր ուսումնասիրելով՝ գրականագետները ենթադրում են, որ Լի Բոն ծնված պետք է լինի 701 թվականին։ Ծննդավայրի հարցում կարծիքները բաժանվում են երկու խմբի. ուսումնասիրողների մի մասը գտնում է, որ նա ծնվել է նախկինում չինական կայսրության մաս կազմած Կենտրոնական Ասիայի Սույաբ բնակավայրում /ներկայիս Ղրղզստանում/, մյուսերն էլ կարծում են, որ բանաստեղծի ծննդավայրը Չինաստանի հարավարևմտյան Յինգնինգ կոմսության Գանսու բնակավայրն է եղել ։ Համենայն դեպս, Գանսուից են նրա նախնիները ։ Երբ Լի Բոն եղել է հինգ տարեկան, նրանց ընտանիքը տեղափոխվել ու բնակություն է հաստատել Ցինլյանսյանում, որը Հարավարևմտյան Չինաստանի Սիչուան նահանգի ներկայիս Ցզյանյու քաղաքն է։ Հենց այստեղ էլ ընտանիքն ընդունել է թագավորող տոհմի ,,Լի,, ազգանունը։
Լի Բոն չի ուսանել պետական դպրոցում, կրթություն ստացել է տանը։ Դեռ ընդամենը տասնամյա մանուկ՝ սկսել է բանաստեղծություններ գրել։ Տասնհինգ տարեկանում հրապուրվել է սուսերամարտով՝ ջանալով ընդօրինակել  թափառաշրջիկ այն ասպետներին, ովքեր լպիրշներից տուժածներին պաշտպան էին կանգնում ։ Չինական  գրականության գործիչները, արդեն իսկ միջնադարից սկսած, Լի Բոյի կերպարում տեսնում էին թափառաշրջիկ ասպետի հոգևոր գծեր՝ կոնֆուցիուսականի և դաոսիզմի հետևորդի հատկանիշների հետ մեկտեղ։ Նրա՝ ազատություն, անկախություն սիրող էությունը դեռ պատանեկան տարիքից է դրսևորվել։ Երբ լրացել է Լի Բոյի տասնութ տարին, նա հեռացել է Չենդու քաղաքի մերձակայքում գտնող Մինշան լեռները և սկսել է պարապել դաոսիզմ ուսուցանող Դուն Յանցզիի հետ։ Դա փաստացի փախուստ էր ֆեոդալական պետության խստագույնս կանոնակարգված կյանքից, որը հետևում էր կանֆուցիականության նորմերին /հարկ է նշել, որ  ի տարբերություն Լի Բոյի, ժամանակի մտավորականներից շատերն օգտվում էին ընձեռված հնարավորությունից՝ մասնակցելու պետական կառավարմանը և քննություն էին հանձնում՝ պաշտոնյա դառնալու համար/:
Դեգերումները
Մի քանի տարի ,,բնականություն,, ու ,,անգործություն,, ուսանելուց հետո Լի Բոն նահանգային մասշտաբի բարձրաստիճան պաշտոնյա և գիտնական Սու Թինից հրավեր ստացավ զբաղեցնելու վարչական բարձր մի պաշտոն, բայց մերժեց այդ առաջարկը և մեկնեց ճամփորդության։ Ճամփորդեց հայրենի երկրամասում, գրավվեց ու գերվեց բնության չնաշխարհիկ գեղեցկությամբ, ներշնչվելով՝ ստեղծեց բանաստեղծական այնպիսի գոհարներ, ինչպիսիք են ,,Երգ լուսնի մասին՝ Էմեյ լեռներում,,, ,,Այցելում եմ Դայտյան սարում ճգնողին, բայց նրան չեմ պատահում,,, ,,Միայնակ՝ նստած եմ Ցզինտինշան սարում,, և այլ բանաստեղծություններ։ Սիչուանի չքնաղագեղ տեսարանները լիուլի վայելելուց հետո քսանհինգամյա Լի Բոն մեկնում է ճամփորդելու Չինաստանի մյուս նահանգներով։ Քսանյոթ տարեկանում հայտնվում է  Հուբեյ նահանգում, որոշ ժամանակ կանգ առնում այստեղ, ամուսնանում կայսերական նախկին նախարարի թոռնուհու հետ,  երեխաներ ունենում, ընտանիքով բնակություն հաստատում Անլու լեռներում։ Բայց ընտանիքն անգամ ի վիճակի չի լինում կապելու նրան, ետ պահելու դեգերումների տենչից։ Նա հեռանում է տնից, գնում, հասնում Շացյու, ընկերների հետ կազմակերպում ,,Վեց անդարդներ բամբուկի հովտից,, անվանումով խմբակը։ Ջահել տղաները բնակություն են հաստատում Ցզուլայ սարում, ոչ մի տեղ չեն ծառայում,  ջանում են միայն հաճույք ստանալ կյանքից. գինի են խմում, բանաստեղծություններ գրում, վայելում բնության գեղեցկությունները, իրենց պահում ինչպես ինքնահաճ ազատամիտներ, մի բան, որ հակասում էր ազնվազարմ այրերի կոնֆուցիական կենսակերպին։ Դեգերումների տարիներին Լի Բոն հանդիպել է հասարակական տարբեր խավերի բազմաթիվ ներկայացուցիչների, ամենատարբեր մասնագիտությունների տեր մարդկանց, մարդկանց, որ տարբերվում էին միմյանցից իրենց բնավորությամբ ու ճակատագրով։ Նրանցից շատերին նա անմահություն է պարգևել՝ հավերժացնելով նրանց կերպարներն իր ստեղծագործություններում, հաճախ նաև, իբրև խիզախ ասպետ, պաշտպան կանգնել թույլերին ու ստորացվածներին։
Պալատական կարիերան
742 թվականին Լի Բոն ներկայացվեց Սյուան-ցզուան կայսեր արքունիքին, բարձրագույն ակադեմիական կոչում ստացավ Խանլին ակադեմիայում, որը նրա առջև պալատական կարիերայի դուռ էր բացում։ Բանաստեղծն ինքը դա դիտում էր իբրև երկրին մեծապես օգտակար լինելու հնարավորություն։ Այնինչ՝ կայսրն ընդամենը ուզում էր մոտն ունենալ տաղանդավոր մի մարդու, որն ընդունակ լիներ զվարճացնելու, մեծարելու իրեն, հավերժացնելու իր մեծությունը. մի խոսքով՝ Լի Բոն պետք է դառնար կայսեր բազմաթիվ զվարճալիքներից մեկը՝ աքլորակռիվների, հարճերի պարգևած հաճույքների, ,,երկարակեցության կենսահյութի,, որոնումների կողքին։ Պալատական բանաստեղծի պաշտոնը Լի Բոն վարեց մոտավորապես երկու տարի։ 744 թվականի գարնանը նա լքեց արքունիքը։ Վարկածներից մեկի համաձայն՝ նրան հեռացրել են պալատից, քանի որ չի ենթարկվել կայսեր կարգադրությանը և հրաժարվել է ներկայանալ նրան ու բանաստեղծություններ կարդալ կամ արտասանել նրա համար։ Համենայն դեպս՝ ակնհայտ է, որ պալատական կարիերան հակառակ էր նրա ազատասիրությանը և, բացի այդ, նա այնքան էլ չէր կարևորում կայսեր բարեհաճությունն իր նկատմամբ։ Պալատական խարդավանքներն էլ իրենց հերթին առավել ևս արագացրին նրա հրաժարումը պաշտոնից։ Արքունիքից հեռանալուց հետո Լի Բոն շարունակեց դեգերումները հայրենի երկրում։ 744 թվականի աշնանը Լոյան քաղաքում տեղի ունեցավ նրա հանդիպումը երեսուներեքամյա բանաստեղծ Դու Ֆուի հետ։ Նրանք մտերիմ ընկերներ դարձան ։
Ստեղծագործությունները
Լի Բոյի մտերմությունը քանքարաշատ մեկ այլ բանաստեղծի՝ Դու Ֆուի հետ հանգեցրել է նրան, որ այս երկու մեծ ստեղծագործողներին սկսել են համեմատել իրար հետ՝ փորձելով տարորոշել նրանցից յուրաքանչյուրի տեղն ու դերը պատմության մեջ ընդհանրապես և մասնավորաբար՝ պոեզիայում։ Այդ փորձերը հաճախ հանգեցրել են երկու պոետների ստեղծագործությունների հակադրմանը։ Այդտեղից էլ առաջ են քաշվել հետևյալ կարգի համեմատություններ, թե, իբր, Լի Բոյի ստեղծագործությունը՝ դա գարնան պոեզիան է, նրա բանաստեղծություններն ուղղված են դեպի վեր, դեպի երկինք, այնինչ Դու Ֆուինը աշնան պոեզիա է, և նրա երկերը երկրային ուժերի ծնունդ են։ Այսպիսի մոտեցման հետագա խորացման հետևանքը հանդիսացավ այն դատողությունը, որ, իբր, Լի Բոն ռոմանտիկ է, իսկ Դու Ֆուն՝ իրապաշտության, ռեալիզմի նվիրյալ հետևորդ։
Սակայն այս կարգի դասակարգման փորձերը միայն ու միայն խանգարում են երկու բանաստեղծների ստեղծագործություններն առավել լրիվ ու ամբողջական ընկալելուն։ Բանն այն է, որ արևելցու աշխարհընկալումը խիստ տարբերվում է եվրոպական քաղաքակրթությամբ դաստիարակված մարդու աշխարհընկալումից, և այդ տարբերությունը միջնադարյան Չինաստանում շատ ավելի ուժեղ էր դրսևորված, քան արդի ժամանակներում։ Չինական պոեզիայի ինքնատիպությունը պայմանավորված է նաև չինարենի առանձնահատկություններով։ Միջնադարյան չինարենում դեմքի, թվի, ժամանակի խոսքիմասային հատկանիշները երբեմն հստակորեն չէին արտահայտվում, և միայն ենթատեքստից ելնելով կարելի էր կռահել ասվածի կամ գրվածի ճշգրիտ իմաստը։ Չկային նաև հստակ, պարզորոշ տարբերություններ խոսքի մասերի միջև. միևնույն բառը կարող էր հանդես գալ և՛ գոյականի, և՛ ածականի, և՛ բայի դերում։ Պոեզիայում այդ, այսպես կոչված լղոզվածությունն առավել ցայտուն էր դրսևորվում, սակայն դա ոչ թե թերություն, այլ արժանիք էր համարվում, քանի որ ստեղծագործությանը լրացուցիչ երանգ ու խորք էր հաղորդում, ստեղծում մտքի ու երևակայության խաղի նոր հնարավորություններ, թաքցված իմաստի փնտրտուքը դարձնում առավել հետաքրքիր։ Չինական պոեզիայի պատվիրաններից մեկը հիշեցնում է ընթեցողներին, որ «իմաստը չի սպառվում գրի առնվածով»։
Այս ամենից ելնելով՝ կարելի է ասել, որ երկու հանճարների ստեղծագործությունները միմյանց հետ համեմատելու փորձերը հազիվ թե հանգեցնեն բավարար արդյունքի, բայց, հավանաբար, հնարավորություն կտան ավելի խորությամբ ըմբռնելու նրանց բանաստեղծությունները։ Իսկ որ Լի Բոյի ստեղծագործության մեջ Թան դարաշրջանի ոգին առավել վառ է դրսևորված՝ դրանում որևէ կասկած լինել չի կարող։ Մեծ բանաստեղծն իր բարձրագույն կոչումը ձևակերպել է հետևյալ կերպ. «պոեզիայի հնարավորությունները գործի դնելով՝ մաքրել և հետագա սերունդներին փոխանցել ամենայն արժանավորը, այնպես, որ դա շողարձակի ու լույսով ողողի գալիք հազարամյակները»։
Ազդեցությունը
Լի Բոյի ստեղծագործություններին արևմտյան աշխարհը առաջին անգամ քիչ թե շատ հիմնավոր կերպով ծանոթացել է դրանց ճապոնական տարբերակների այն ազատ թարգմանությունների շնորհիվ, որ կատարել էր Էզրա Փաունդը։ Ռուս ընթերցողին բանաստեղծի վաստակը առաջին անգամ ներկայացրել է ակադեմիկոս Վասիլի Վասիլևը՝ 1880 թվականին լույս ընծայած «Չինական գրականության պատմության ակնարկներ» աշխատության մեջ։ Հետագա տարիներին Լի Բոյի բանաստեղծությունները ռուսերեն թարգմանել ու հրատարակել են Յուլիան Շուցկին, Վասիլի Ալեքսեևը, Ալեքսանդր Գիտովիչը, Նիկոլայ Գումիլյովը, Աննա Ախմատովան և ուրիշներ։ Հայերեն նրա բանաստեղծությունների մի փունջ և նրա մասին չինական ժողովրդական մի ավանդազրույց թարգմանել է Ավետիք Իսահակյանը։ Հանս Բետգեն Լի Բոյի բանաստեղծությունները թարգմանել է գերմաներեն և այդ տեքստերի հիման վրա երաժշտություն է հորինել Գուստավ Մալերը։ Մեծ բանաստեղծի հիշատակը հավերժացնող հուշակոթող ի կանգնեցվել Չինական Ժողովրդական Հանրապետության Սիչուան նահանգի Ցզյանյու քաղաքում։ Նրա անունով է կոչվել Մերկուրի մոլորակի խառնարաններից մեկը։
Արտաքին հղումներ
Online translations (some with original Chinese, pronunciation, and literal translation):
Կատեգորիա:8-րդ դարի չինացի բանաստեղծներ Կատեգորիա:Չինացի գրողներ
Փոփի շրջան (Արկանզաս)
Փոփ (Pope County), ԱՄՆ Արկանզաս նահանգի շրջաններից մեկը։ Ընդհանուր տարածությունը 2.103 կմ² է, բնակչությունը՝ 61.754 մարդ (2007 թ. տվյալներով)։ Շրջկենտրոնն է Ռասելվիլ բնակավայրը։ Կազմավորվել է 1829 թ.։
Արտաքին հղում
Կատեգորիա:Արկանզասի շրջաններ
Ջոն Քլելանդ
Ջոն Քլելանդ (John Cleland, ), անգլիացի գրող, ով հատկապես հայտնի է իր էրոտիկ բնույթի «Անառակ կնոջ հուշագրությունը կամ Ֆաննի Հիլլ» վեպով։
Կենսագրություն
1728-1740 թվականներին Ջոն Քլելանդը ծառայության է անցել Բրիտանական Օստ-Հնդկական ընկերության Բոմբեյի մասնաճյուղում՝ սկզբում որպես զինվոր, ապա գործավար։ 1741 թվականի օգոստոսին նա վերադառնում է Լոնդոն, իսկ նույն թվականի սեպտեմբերի 21-ին վախճանվում է նրա հայրը։ Պարտքերի պատճառով Ջոն Քլելանդը 1948 փետրվարի 23-ին բանտարկվում է լոնդոնի Նյուգեթի բանտում, որտեղից ազատվում է հրատարակիչ Ռալֆ Գրիֆֆիթսի միջնորդությամբ։ Դեռևս բանտում նա ավարտում է «Անառակ կնոջ հուշագրությունը կամ Ֆաննի Հիլլ» վեպի առաջին հատոր, որը լույս է տեսնում 1748 թվականի նոյեմբերի 28-ին, իսկ երկրորդ հատորը՝ 1749 թվականի փետրվարի 14-ին։
Ջոն Քլելանդը վախճանվում է 1789 թվականի հունվարի 23-ին Լոնդոնում։
Տիմոֆեևկա (գյուղ, Բուրինի շրջան)
Տիմոֆեևկա (Тимофіївка), գյուղ Ուկրաինայի Սումիի մարզի Բուրինի շրջանում։
2001 թվականի տվյալներով Տիմոֆեևկա գյուղում բնակվում էր 138 մարդ։
Արտաքին հղումներ
Կատեգորիա:Ուկրաինայի Սումիի մարզի Բուրինի շրջանի բնակավայրեր Կատեգորիա:Ուկրաինայի գյուղեր
Մալայա Օտրադա
Մալայա Օտրադա (Малая Отрада), գյուղ Ռուսաստանի Լիպեցկի մարզի Դոբրինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Դոբրինսկի շրջանի բնակավայրեր Կատեգորիա:1920 թվականին հիմնադրված բնակավայրեր
Շատբերդ
Շատբերդ, հայկական հնագույն ամրոց-բնակավայր Մեծ Հայքի Կաղարջք գավառում, և հետագայում Շավշեթ գավառում։ Շատբերդը ասպատակել են արաբները, սելջուկ-թուրքերը, մոնղոլները։ Արաբ նվաճողների տևական տիրապետության ընթացքում Շատբերդն ամայացել ու կործանվել է։ Ն․ Մառի արտահայտությամբ «․․․Միջնաձորում, Շատբերդում և մյուսներում, ինչպես երևում է, տիրում էր բիրտ ավերածություն, և միայն իրենց հայկական անունները կարող են հավաստել երկրամասի երբեմնի լավ օրերի գոյությունը» (Георгий Мерчул, Житие св․ Григория Хандзтийского, грузинский текст, перевод Н․ Марра, 1911, § 16)։ 10-11-րդ դարերում հնարավոր է դարձել Շատբերդը վերաշինել, ավերված հայկական եկեղեցիները վերականգնել։ Պատմությամբ հաղորդվում է, որ մեծ հայր Սոֆրոնը մինչև դարի (10-րդ դար) ավարտը վերականգնել է Շատբերդի եկեղեցին։ Գեորգի Մերչուլը, գրելով Գրիգոր Խանձթեցու վարքը, նշել է նրա ծավալած եռանդուն գործունեությունը Կղարջքի հայկական ավերված եկեղեցիների վերականգնման և նորերի ստեղծման գործում։ Շատբերդի եկեղեցում, ինչպես հայկական քաղկեդոնական մյուս եկեղեցիներում թարգմանվել, արտագրվել և նկարազարդվել են ինչպես հայերեն, այնպես էլ հունարեն, վրացերեն ձեռագրեր, ստեղծվել են նորերը։ Շատբերդի հայությունը 20-րդ դարի առաջին տասնամյակներում ենթարկվել է բռնի տեղահանության։
Լեհաստանի խորհրդարանական ընտրություններ (2019)
Լեհաստանի Սեյմի և Սենատի ընտրություններ, պետք է անցկացվեն ոչ ուշ, քան 2019 թվականի նոյեմբերին։ Ընտրվելու են Սեյմի 460 պատգամավորներ և 100 սենատորներ։
Շատբերդ
Կատեգորիա:Հայկական բերդեր և ամրոցներ (Վրաստան) Կատեգորիա:10-րդ դարի հայկական բերդեր և ամրոցներ Կատեգորիա:Գուգարք նահանգի բնակավայրեր
Լեհաստանի խորհրդարանական ընտրություններ (2019)
Ընտրական համակարգ
Սեյմի 460 պատգամավոր ընտրվում են բաց կուսակցական ցուցակներով՝ բազմամանդատ ընտրատարածքներով։ Տեղերը բաշխվում են Դոնթի մեթոդով՝ կուսակցությունների համար 5%-ի շեմով և կոալիցիաների համար 8%-ով (պահանջները չեն տարածվում ազգային փոքրամասնությունների կուսակցությունների վրա)։ Սենատորներն ընտրվում են միամանդատ ընտրատարածքներում քվեարկության արդյունքներով։ Պատգամավորության թեկնածուներն առաջադրվում են կամ քաղաքական կուսակցությունների ընտրական հանձնաժողովների կամ առանձին ընտրական հանձնաժողովների կողմից ։
Ընտրությունների օր
Լեհաստանի Սահմանադրության 98-րդ հոդվածի համաձայն՝ խորհրդարանի ընտրությունները պետք է անցկացվեն ոչ աշխատանքային օր, կիրակի կամ ազգային տոն, որը վերաբերում է 30-օրյա ժամկետին՝ մինչև Սեյմի և Սենատի լիազորությունների ժամկետի սկսվելուց 4 տարի անց ։
Քանի որ ութերորդ գումարման Սեյմի և Սենատի առաջին նիստը տեղի է ունեցել 2015 թվականի նոյեմբերի 12-ին, ընտրությունները կարող են նշանակվել 2019 թվականի հոկտեմբերի 13-ին, հոկտեմբերի 20-ին, հոկտեմբերի 27-ին, նոյեմբերի 3-ին կամ նոյեմբերի 10-ին։ Այլ հնարավոր, սակայն քիչ հավանական տարեթվեր են հանդիսանում 2019 թվականի նոյեմբերի 1-ի (Բոլոր սրբերի օր) և նոյեմբերի 11-ի (Անկախության օր) պետական տոները։ Լեհաստանի Սահմանադրության համաձայն՝ Սեյմի և Սենատի ընտրությունները նշանակում է հանրապետության նախագահը խորհրդարանի ընթացիկ գումարման լիազորությունների ժամկետի ավարտից ոչ ուշ, քան 90 օր առաջ ։
Ծանոթագրություններ
Կատեգորիա:2019 ընտրություններ Եվրոպայում Կատեգորիա:2019 Լեհաստանում
(2990) Տրիմբերգեր
(2990) Տրիմբերգեր (Trimberger), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,439786 ա. մ., առավելագույնը մոտենում է 2,1436 ա. մ. հեռավորության վրա և հեռանում 2,7359 ա. մ. ։ Արեգակի շուրջ մեկ ամբողջական պտույտ է կատարում 1391,96 երկրային օրվա ընթացքում, իր ուղեծրով շարժվելով միջինում 0,258629 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,8° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ֆանտաստիկ օրեր (մուլտֆիլմ)
«Ֆանտաստիկ օրեր» (원더풀 데이즈), 2003 թվականին նկարահանված կորեական մուլտիպլիկացիոն ֆիլմ ։
Սյուժե
2142 թվականն է ։ Էկոբանի աշխատակից Ջեյը գալիս է Մարի բազաներից մեկը՝ հանդիպելու իր հրամանատարի հետ։ Բազայում հզոր փոթորիկ է, եղանակը գնալով վատանում է։ Աղջիկը պահանջում է դադարեցնել բոլոր աշխատանքները, քանի որ մարդկությունը վտանգված է, սակայն նրան մերժողական պատասխան են տալիս։ Այդ պահին պայթյուն է հնչում և վնասվում է սարքերից մեկը՝ մարդկային կյանքեր խլելով։
Էկոբանը նշում է իր գոյության 100-ամյակը։ Միևնույն ժամանակ ոմն անծանոթ ոչնչացնում է պահակներին, ներթափանցում է քաղաքի սիրտը՝ Դելոսի համակարգը և կոտրում է անվտանգության գաղտնաբառերը։ Միանում է տագնապի ազդանշանը։ Ջեյը անցանկալի հյուրին տանում է Ժամանակի պահպանման պահեստ, որտեղ ճանաչում է իր մանկության ընկերոջը՝ Շուային, ում մահացած էր կարծում։ Շուան կարողանում է հեռանալ՝ անկարգելից թռչելով Մարի շրջան։
Էկոբանում ղեկավարների խորհրդակցության ժամանակ եզրակացնում են, որ մեղավորը պետք է գործած լիներ դոկտոր Նոյի ղեկավարությամբ, որը ստեղծել էր Դելոս համակարգը ։ Որոշում է կայացվում գտնել և պատժել հանցագործին։
Հերոսների ցանկ
Շուա - Ֆիլմի գլխավոր հերոսը
Ջեյ - Շուայի մանկության ընկերուհին
Բժիշկ Նոյ - Էկոբանի վեջին ողջ մնացած նախագծող մասնագետներից մեկը։
Քեյդ - Ջեյի ծառայակիցը, ով մանկուց սիրահարված էր նրան։
Վուդի - Շուայի խնամարկյալը։
Նաթելլա (ֆիլմ)
Նաթելլա (Դարբին Միկավա) 1926 թվականին Վրաստանի Պետկինոարտի կողմից թողարկված կինոնկար է։
Սյուժե
Ֆիլմի գործողությունները ծավալվում են Մեգրելական դքսությունում XIX դարի կեսին։ Երկրի տիրակալները վաճառում են գյուղացիական աղջիկներին թուրքական հարեմներին՝ պալատներ կառուցելու համար միջոցներ հայթայթելու համար։ Նման ճակատագրի է արժանացել նաև Նաթելլան՝ կալանավորված գյուղացի տղա Ջոնդոյի հարսնացուն։ Դառնալով թուրքական հրամանատար Օմար փաշայի կանանցից մեկը, ով երազում էր Մենգրելայի գրավման մասին, աղջիկը չի դադարում մտածել իր սիրածի տղայի մասին, ով գերի է ընկնում փաշայի մոտ։
Հղումներ
Կատեգորիա:1926 ֆիլմեր Կատեգորիա:Խորհրդային ֆիլմեր Կատեգորիա:Վրացական ֆիլմեր Կատեգորիա:Մելոդրամաներ Կատեգորիա:Համր ֆիլմեր Կատեգորիա:Սև-սպիտակ ֆիլմեր Կատեգորիա:Համո Բեկնազարյանի ֆիլմեր Կատեգորիա:«Վրացֆիլմ» ստուդիայի ֆիլմեր
Բոլշիե Կալմիկի
Բոլշիե Կալմիկի (Большие Калмыки), գյուղ Ռուսաստանի Տուլայի մարզի Կիրեևսկի շրջանի կազմում։
Ալեքսանդրա Էլբակյան
Ալեքսանդրա Էլբակյան , ղազախստանցի գիտաշխատող, ծրագրավորող, Sci-Hub կայքի ստեղծողը ։ Նյու Յորք Թայմսը նրան համեմատել է Էդվարդ Սնոուդենի հետ, քանի որ նա, բնակվելով Ռուսաստանում, խուսափում է ամերիկյան օրենքներից ։ Ars Technica-ն նրան համեմատել է Աարոն Շվարցի հետ ։
Կենսագրություն
Ինչպես ինքն է ասում, նա ունի հայկական, սլավոնական և ասիական ծագում ։
Էլբակյանը բարձրագույն կրթություն ստացել է Աստանայում, որտեղ զարգացրել է համակարգչային ծրագրերը կոտրելու իր հմտությունները։ Մեկ տարի Մոսկվայում աշխատել է համակարգչային անվտանգության բնագավառում։ 2010 թվականին տեղափոխվել է Ֆրայբուրգ և աշխատանքի անցել ուղեղ-համակարգիչ ինտերֆեյս նախագծի վրա, որտեղ սկսել է հետաքրքրվել տրանսհումանիզմով, որից հետո մեկնել է ԱՄՆ-ի Ջորջիա նահանգի տեխնոլոգիական ինստիտուտ, որպես պրակտիկանտ։
Էլբակյանը Sci-Hub-ը գործարկել է 2011 թվականին, Ղազախստան վերադառնալուց հետո։ Sci-Hub-ը կայք է գիտնականների համար, որտեղ կարելի է բեռնել գրեթե ցանկացած գիտական աշխատություն։ Ալեքսանդրայի ստեղծած կայքն այնպիսի ճանաչում է ձեռք բերել, որ ԱՄՆ-ի Elsevier խոշորագույն գիտական հրատարակչությունը հայց է ներկայացրել կայքին ։
Ներկայումս Էլբակյանը գտնվում է ընդհատակում՝ արտահանձնման ռիսկի պատճառով ։ Համաձայն 2016 թվականի նրա հարցազրույցների` իր նյարդաբանական հետազոտությունները գտնվում են սպասողական վիճակում։ Իր գիտության պատմության մագիստրոսական ծրագիրը հավաքել է անհայտ փոքր մասնավոր համալսարանում։ Նրա ատենախոսությունը նվիրված է գիտական հաղորդակցությանը ։
Nature ամսագիրը Ալեքսանդրա Էլբակյանին ճանաչել է 2016 թվականի ամենաազդեցիկ մարդը գիտության բնագավառում ։
Ծանոթագրություններ
Կատեգորիա:Քոփիրայթի ակտիվիստներ
Խոտորջուր
Խոտորջուր (հայտնի է նաև Խոտոջուր, Խոտայջուր անուններով, Hadiçorköyü, Hodiçor, Hodiçorköyü), ինքնավար համայնք XVI - XX դդ. սկզբին, Արևմտյան Հայաստանում, Էրզրումի վիլայեթի Կիսկիմի գավառակում ։ Խոտորջուրի համայնքը կազմված էր երկու գյուղախմբից. առաջինը ինը գյուղից էր՝ Ճիճապաղ, Կրման, Կիսակ, Միջինթաղ, Խանդաձոր, Սունինց, Կաղմխուտ, Վահնա գյուղ, Գեղուտ, երկրորդը՝ Մոխրակույտն էր (Վերին և Ստորին), Գորքերը, Արեգին։ Խոտորջուրին էր վերաբերում նաև Կարմրիք գյուղը Ճորոխի աջ ափին։
Գտնվում է Քաջքար լեռան ստորոտին, Ճորոխ գետի ձախ վտակ Խոտորջուրի (Մեծ գետի) ավազանում։ Սահմանակից է Սպերին, արևմուտքից՝ Համշենին։
Առաջին անգամ Խոտորջուրը հիշատակվում է 1586 թ-ին։ Անունը մեկնվում է երկու ձևով՝ «խոտորջուր»՝ գետի ընթացքը խոտորվելու պատճառով, նաև «խոտ և ջուր»։
Պատմություն
Վաղ միջնադարում (III - VIII դդ.) Խոտորջուրի տարածքը եղել է Մամիկոնյանների տոհմական սեփականությունը (Տայքի Արսյաց փոր գավառում)։ Հին պատմական հուշարձաններից պահպանվել են Աստվածամոր բերդը (Մոխուրկուտում), Ծրարաջուր բերդը՝ Ճորոխի աջ ափին։ Խոտորջուրի բնակչությունը XVII դ. ընդունել է կաթոլիկություն։
Տնտեսության հիմնական ճյուղերն էին երկրագործությունը (հացահատիկի մշակում), անասնապահությունը և արհեստագործությունը։ Խոտորջուրի շրջակա գյուղերի բռնությամբ մահմեդականացված հայերը պահպանել էին մայրենի լեզուն կամ խոսում էին «կեսկեսերեն» (խառը՝ հայերեն-թուրքերեն)։ Խոտորջուրի յուրաքանչյուր գյուղ ուներ ընտրովի գյուղական ավագ և ընդհանուր ժողով, որն իրագործում էր ինքնավարությունը՝ ավագի գլխավորությամբ։ Ժողովն ուներ հատուկ հավաքատեղի («ժողովայտ»)՝ Ճիճապաղ գյուղում։
Խոտորջուրը թուրքական իշխանություններին վճարում էր միանվագ տարեկան հարկ, և թուրք պաշտոնյաները չէին միջամտում համայնքի ներքին գործերին։ Խոտորջուրի բոլոր գյուղերը ունեին վարժարաններ, ուր XIX - XX դդ. սկզբին բացի հայերենից ուսուցանում էին նաև ֆրանսերեն, թուրքերեն և ռուսերեն։ Ոմանք իրենց երեխաներին հանձնում էին գիշերօթիկ դպրոցներ և վարժարաններ՝ Կարինում, Տրապիզոնում, ինչպես նաև Վենետիկի Մուրատ-Ռափայելյան վարժարանում։
1914-ին Կրման գյուղում կարճատև հրատարակվել է «Աղավնի Տայոց» թերթը։
Սակավահողությունը ստիպում էր Խոտորջուրի տղամարդկանց երիտասարդ հասակից դիմել պանդխտության, որը առավել տարածվեց XIX դ. կեսերին։ Գնում էին Կարին, Տրապիզոն, Կովկաս, Ղրիմ, Ուկրաինա, Հարավային Ռուսաստան, ուր զբաղվում էին գլխավորապես հացագործությամբ (հացթուխներ)։
Խոտորջուրը տևական ծանր պայքար է մղել թուրք ավազակախմբերի դեմ (առանձնապես XIX դ. 70-ական թթ.)։ 1915-ի նախօրեին Խոտորջուրի բնակչությունը հասնում էր 4 հազարի։ Խոտորջուրցիները Մեծ եղեռնի ժամանակ, 1915-ի հունիսի 11-ից տարագրվեցին, ճանապարհին շատերը ոչնչացվեցին։ 1916-ի փետրվարին ռուսական բանակը գրավեց էրզրումը և շրջակա բնակավայրերը, պանդուխտ խոտորշուրցիները վերադարձան հայրենիք և սկսեցին վերաշինել իրենց բնակավայրերը։ Բայց 1917-ի վերջին, ռուսական բանակի նահանջից հետո, Խոտորջուրի վրա հարձակվեց թուրքական զորքը, և սկսվեց Խոտորջուրի ինքնապաշտպանությունը։
Տես նաև
Կատեգորիա:Արևմտյան Հայաստանի բնակավայրեր Կատեգորիա:Էրզրումի նահանգի հայաբնակ բնակավայրեր Կատեգորիա:Թուրքիայի գյուղեր
Էկվերսայմ
Բնակչությունը 2006 թվականի դրությամբ կազմում է 1449 մարդ, բնակչության խտությունը` 194.24 մարդ/կմ²։ Բնակավայրը զբաղեցնում է 7.46 կմ² տարածք։
Աշխարհագրություն
Գտնվում է Փարիզ քաղաքից 400 կմ արևելք, Ստրասբուրգ քաղաքից` 12 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 963 աշխատունակ (15-64 տարեկան) բնակիչ, որոնցից ակտիվ էին 695-ը, իսկ ոչ ակտիվները` 268։ Ակտիվության ցուցանիշը կազմում է 72,2 %։ 695 աշխատունակ մարդկանցից աշխատել է 652 անձ (340 տղամարդ և 312 կին)։ Գործազուրկ են եղել 43 անձ (26 տղամարդ և 17 կին)։ 268 անաշխատունակներից 98-ը եղել են աշակերտներ կամ ուսանողներ, 106-ը` թոշակառուներ, իսկ 64-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Զապադնոե (գյուղ, Դվուրեչենսկի շրջան)
Զապադնոե (Западне), գյուղ Ուկրաինայի Խարկովի մարզի Դվուրեչենսկի շրջանում։ Հիմնադրվել է 1902 թվականին։
2001 թվականի տվյալներով Զապադնոե գյուղում բնակվում էր 350 մարդ։ Բնակավայրը զբաղեցնում է 0,91 կմ² տարածք։ Բնակչության խտությունը կազմում էր 384,62 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Դվուրեչենսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1902 թվականին հիմնադրված բնակավայրեր
Գրիգոր աբեղայի խաչքար (Դարի գլուխ, Գավառ)
Գրիգոր աբեղայի խաչքար, գտնվում է Հայաստանի Գեղարքունիքի մարզի Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվող Սուրբ Ստեփանոս մատուռից հարավ՝ խաչքարերի շարքի մեջ։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.1/2.1.21) ։
Տեղադրություն
Խաչքարն կանգնեցված է Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվո Սուրբ Ստեփանոս մատուռից հարավ, խաչքարերի շարքի մեջ։
Վիմական արձանագրություն
Խաչքարի քիվին և խորանի շուրջն առկա է 3 տող վիմական արձանագրություն.
Համաձայն արձանագրության խաչքարը նվիրված է Գրիգոր աբեղայի հիշատակին։ Կանգնեցվել է 1534 թվականին։
Ծանոթագրություններ
Կատեգորիա:Գավառի Դարի գլուխ ամրոցի խաչքարեր Կատեգորիա:Խաչքարերի վիմական արձանագրություններ
Շվաց
Շվաց (Schwaz), քաղաք Ավստրիայում՝ Տիրոլ վարչական շրջանում։
Մտնում է Շվաց շրջանի կազմի մեջ։ Ունի մոտ 12802 բնակիչ (2008 թվականի հունվարի 30-ի դրությամբ)։ Զբաղեցնում է 2020,50 կմ2 տարածք։
Պատմություն
Ավելի քան 120 տարի աշխարհում եղել է առաջատարը արծաթի արդյունահանման մեջ։ Շվացն անվանել են «լեռնային արդյունաբերության հայր»։ Քաղաքը բարգավաճել է 1500 թվականին, երբ այնտեղ ապրում էր 20 000 մարդ, և այն երկրորդն էր իր մեծությամբ Վիեննայից՝ Հաբսբուրգյան միապետության քաղաքից հետո։ Շվացական արծաթից կտրեցին և դրվագեցին մետաղադրամներ, իսկ պղնձից սարքեցին թնդանոթներ։ Քաղաքի նախկին հարստության մասին վկայում է 14 000 պղնձյա ափսեներով ծածկված ծխական եկեղեցին։
Լեռնային գործը Շվացում անկում ապրեց 1550 թվականից, երբ Հարավային Ամերիկայում հայտնաբերվեցին արծաթով հարուստ հանքեր։ Քաղաքն աստիճանաբար սկսեցին լքել շատ բնակիչներ։ Արծաթի հին հանքավայրերից շատերն այժմ վերածվել են Ավստրիայի լավագույն թանգարանների  ։
Քաղաքական իրավիճակ
Համայնքի ղեկավար՝ Հանս Լինտներ (ԱԺԿ)՝ 2004 թվականի ընտրության արդյունքով։
Համայնքի ներկայացուցչական խորհուրդը (Gemeinderat) կազմված է 21 տեղից։
Եղբայր քաղաքներ
Շվացը հանդիսանում է հետևյալ քաղաքների եղբայր քաղաք.
Արտաքին հղումներ
Կատեգորիա:Ավստրիայի քաղաքներ
Փրեյրիի շրջան (Արկանզաս)
Փրեյրի (Prairie County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.673 կմ² է, բնակչությունը՝ 8.715 մարդ (2007 թ. տվյալներով)։ Շրջկենտրոնն է Դես Արկ և Դեվալս Բլաֆ բնակավայրը։ Կազմավորվել է 1846 թ.։
Արտաքին հղում
Կատեգորիա:Արկանզասի շրջաններ
Էվան Թըրներ
Էվան Մարսել Թըրներ (անգլ.՝ Evan Marcel Turner, ), ամերիկացի նախկին բասկետբոլիստ։ Մարզական կարիերայում խաղացել է խաղարկողի, հարձակվող պաշտպանի և թեթև հարձակվողի դիրքերում։
Հաճախել է Վեսթչեստերում (Իլինոյս նահանգ) գտնվող «Սենթ Ջոզեֆ» ավագ դպրոց ։ Ավարտական տարում Թըրներն արդեն համարվում էր լավագույն դպրոցական բասկետբոլիստը իր խաղացած դիրքում։ Համալսարանային առաջնություններում ներկայացրել է Օհայոյի նահանգային համալսարանը, որի կազմում երեք տարի անցկացնելուց հետո 2010 թվականի NBA դրաֆթում ընտրվել է 2-րդ համարի ներքո՝ «Ֆիլադելֆիա Սեվնթի Սիքսերսի» կողմից ։
Արտաքին հղումներ
Կատեգորիա:1988 ծնունդներ Կատեգորիա:Ամերիկացի բասկետբոլիստներ Կատեգորիա:Չիկագո քաղաքում ծնվածներ Կատեգորիա:Հոկտեմբերի 27 ծնունդներ Կատեգորիա:Բոստոն Սելտիքսի բասկետբոլիստներ Կատեգորիա:Ինդիանա Փեյսերսի բասկետբոլիստներ Կատեգորիա:Ֆիլադելֆիա Սևնթի Սիքսերսի բասկետբոլիստներ
Մալայա Օրովկա
Մալայա Օրովկա (Малая Оровка), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2011 թվականին գրանցված տվյալներով կազմում էր 30 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Մեքսիկական մաֆիա
Մեքսիկական մաֆիա, հայտնի է որպես La Eme (հայերեն՝ Լա Էմե), մեքսիկական հանցավոր կազմակերպություն, ԱՄՆ-ի հնագույն և հզորագույն բանտային ավազակախմբերից մեկը  ։
Պատմություն
Մեքսիկական մաֆիան ստեղծվել է 50-ականների վերջին մեքսիկացիների՝ փողոցային ավազակախմբի անդամների կողմից, որոնք բանտարկվել են Կալիֆոռնիայի Տրայսի քաղաքում գտնվող Դյուել բանտում ։ Բանդայի հիմնադիրներն էին տասներեք մեքսիկ֊ամերիկացիները Արևելյան Լոս Անջելեսից, որոնցից մի քանիսը Մարավիլ խմբավորման անդամներ էին։ Նրանք իրենց անվանում էին մեքսիկացի, որը նաուատլ լեզվից թարգմանվում է որպես նա, ով քայլում է սրտում պահելով Աստծուն ։ Ավազակախմբերի հիմնադիր Է դարձել Լուիս Խուերո Բույվոլ Ֆլորեսը, որը նախկինում Հավայան այգիների ավազակախմբի անդամ էր ։
Չնայած մեքսիկական մաֆիան մասամբ ստեղծվել է, որպեսզի հարգանք ցուցաբերի մայաների և ացտեկների քաղաքակրթությունների նկատմամբ, սակայն նրա գլխավոր նպատակը եղել է իր անդամներին այլ բանտարկյալներից, ինչպես նաև պահակներից պաշտպանելը ։ Դյուելի բանտը համարվում է համալսարան բանտարկյալների համար, որտեղ նրանք կարող են զարգացնել իրենց հմտությունները ծեծկռտուքի, թմրաբիզնեսի և զենքի ստեղծման մեջ ։
Ի սկզբանե Լուիս Ֆլորեսը սկսել է հավաքել ամենադաժան ավազակներին, որպեսզի ստեղծի վախ ներշնչող կազմակերպություն, որը կարող է բանտի սև շուկայի նկատմամբ իրականացնել վերահսկողություն ։ Ի պատասխան աճող բռնություններին՝ բանտերի դեպարտամենտը մեքսիկական մաֆիայի որոշ անդամների տեղափոխել է այլ բանտեր, այդ թվում՝ Սան Քվենտին բանտը։ Իշխանությունների այս քայլը անխուսափելիորեն նպաստեց, որ մեքսիկական մաֆիան բանտերում և հաստատություններում նոր անդամներ հավաքի անչափահասների հանցանքների համար ։
Հանցավոր գործունեություն
Մեքսիկական մաֆիան կազմակերպություն է, որը զբաղվում է շորթմամբ, թմրանյութերի ապօրինի շրջանառությամբ և սպանություններով, ինչպես բանտերի ներսում, այնպես էլ դրսում ։ Ըստ Հետաքննությունների դաշնային բյուրոյի, մեքսիկական մաֆիան հաճախ վարձում է Արիական եղբայրության (նացիստական սպիտակ խումբ) անդամներին՝ պայմանագրային սպանություններ կատարելու համար։ LaEme-ն և Արիական Եղբայրությունը աֆրոամերիկյան Սև  պարտիզանական ընտանիքի ընդհանուր թշնամիներն են ։ Մեքսիկական մաֆիան իր առաջին սպանությունը իրականացրել է Լոս Անջելեսում 1971 թվականին ։ Սպանության պատասխանատուն խմբավորման անդամ սպիտակ Մարավիլա Ջո «Պեգլեգ» Մորգանն էր։Մորգանը մեծ հեղինակություն էր վայելում մեքսիկական մաֆիայի շրջանում և հետագայում դարձավ նրա առաջնորդներից մեկը:Մեքսիկայում կոկաինի և հերոինի մատակարակների հետ ունեցած դրական հարաբերությունները մեքսիկական մաֆիային օգնել են սկսել թմրանյությերի լայն տարածումը Կալիֆորնիայում ։ 70-ական թվականներին Ռուդի Կադենայի ղեկավարությամբ մաֆիան վերահսկողություն է հաստատել որոշ հասարակական խմբերի նկատմամբ և նրանց մասնակցությամբ կարողացել է գողանալ ալկոհոլի և թմրանյութերի դեմ պայքարի ծրագրերի ֆինանսավորման համար նախատեսված գումարները ։ 1995 թվականին Դաշնային իշխանությունները մեքսիկական մաֆիայի 22 անդամների են դատապարտել Ռիկոյի օրենքի (ռեքետիրների և կոռումպացված կազմակերպությունների ազդեցության տակ ընկածների մասին օրենքը) մեղադրանքներով, որոնք ներառում էին շորթումներ, մարդկանց սպանություններ և առևանգումներ ։ Ձերբակալվածներից մեկը՝ Բենջամին "Տոպո" Պետերսը, ենթադրաբար եղել է կազմակերպության ղեկավարներից մեկը և իշխանության համար պայքարի է դուրս եկել Ռուբեն Էռնանդեսի դեմ ։ 2006 թվականին մեքսիկական մաֆիայի անդամների դեմ 36 հոդվածներով մեղադրանք է առաջադրվել։ Ձերբակալությունները տեղի են ունեցել ենթադրյալ բռնությունների, թմրանյութերի ապօրինի շրջանառության և շորթման հիման վրա՝ Լատինական Ամերիկայի ավելի փոքրաթիվ փողոցային խմբավորումների դեմ ։ Ըստ Դաշնային մեղադրանքների, մեքսիկական մաֆիան ուժեղ ազդեցություն ունի ինչպես պետական, այնպես էլ դաշնային բանտերում ։ Խմբավորման անդամներն ու կողմնակիցները ծայրահեղ հավատարիմ են մնում այդ կազմակերպությանը ինչպես բանտում, այնպես էլ ազատության մեջ, հատկապես քաղաքներում, ինչպիսիք են հարավային Կալիֆոռնիան, Լոս Անջելեսը և Սան Դիեգոն:Խումբը մեծ ազդեցություն է ունենում հարավային Կալիֆոռնիայի ավազակախմբերի վրա՝ իրենց անդամների նկատմամբ բռնությունների սպառնալիքով, եթե նրանք երբևէ հայտնվեն ճաղերի հետևում։ Մեքսիկական մաֆիային «տանիքի» համար վճարելուց հրաժարվող խմբավորումները և թմրավաճառները հաճախ ենթարկվում են հարձակումների և սպանության սպառնալիքների ։ Высокопоставленные члены ЛаЭме, закрытые в своих камерах по 23 часа в день, все же умудряются передавать приказы, либо выстукивая коды по водосточным трубам, либо с помощью тайных писем.
Անդամակցություն
Չնայած նրան, որ մեքսիկական մաֆիան համակարգված քրեական համայնք է, ամենայն հավանականությամբ այն ղեկավարվում է մեկ առաջնորդի կողմից ։ Կազմակերպությունների մոտ 150 անդամներ սպանություններ պատվիրելու իրավունք ունեն, և առնվազն 1000-ը հետևում են նրանց հրամաններին ։ ԱՄՆ֊ում LaEme-ի անդամների ընդհանուր թիվը կազմում է մոտ 30 000 ։ Կառուցվելով Սիցիլիայի մաֆիայի մոդելի վրա՝ մեքսիկական մաֆիան ունի զինված կառույց, իր շարքերում ներառելով գեներալներ, կապիտաններ, լեյտենանտներ և սերժանտներ ։ Սերժանտներից ցածր են զինվորները, որոնց հաճախ անվանում են «carnales» («միս») ։
Մեքսիկական մաֆիայի անդամները պետք է հավատարիմ լինեն խմբավորմանը, այսինքն՝ մասնակցեն նրա փորձություններին՝ հաճախ կատարելով կողոպուտներ և սպանություններ։ Պատվերները չկատարելու դեպքում սահմանված պատիժը մահն է ։Բանդայի կանոնադրության համաձայն՝ բանդայի անդամները նույնպես կարող են սպանվել կամ պատժվել հետևյալ չորս խախտումները կատարելու համար՝ մատնություն, վախկոտություն, հոմոսեքսուալություն և անհարգալից վերաբերմունք բանդայի մյուս անդամների նկատմամբ ։ Ըստ մեքսիկական մաֆիայի քաղաքականության, դրա անդամը չի կարող սպանվել առանց իր երեք անդամների համաձայնության, բայց այլ անձանց սպանելը պաշտոնական հաստատում չի պահանջում ։
Դաշնակիցներ և թշնամիներ
Մեքսիկական մաֆիայի հիմնական դաշնակիցը Արիական եղբայրությունն է։ Մեքսիկական մաֆիայի գլխավոր թշնամին Նուեստրա Ազգանունն է և Սև պարտիզանական ընտանիքը ։
Խորհրդանիշ
Սև ձեռքի պատկերը մեքսիկական մաֆիայի հիմնական խորհրդանիշն է ։ Բանդայի խորհրդանիշներից մեկը, որը հաճախ օգտագործվում է դաջվածքների մեջ, Մեքսիկայի ազգային խորհրդանիշն է (արծիվ և օձ) խաչաձև դանակների վերևում այրվող շրջանագծի վրա։ Մեքսիկայի մաֆիայի անդամները 13 համարը օգտագործում են որպես խմբի նույնականացում, քանի որ La eMe անվանումը նշող «M» տառը անգլերենի տասներեքերորդ տառն է։ Մեքսիկացի մաֆիոզները նույնպես սև հագուստ են կրում ։
Արտաքին հղումներ
Կատեգորիա:Մաֆիա Կատեգորիա:Կազմակերպված հանցագործություն
Խորան
Խորան (σκηνή,, מִשְׁכָּן, միշկան, «կացավայր», אהל מועד, օհել մոեդ, «ժողովքի, հանդիպման վրան»), հատուկ վրան (տաղավար)՝ պատրաստված կտավից կամ մորթուց։ Աստվածաշունչը խորան է անվանում այն վրանը, որն անապատում շինեց Մովսեսը՝ որպես հրեից պաշտամունքի ժամանակավոր տաճար։
Այս խորանը հաճախ կոչվում էր «խորան վկայության» կամ «խորան ժողովքի»։
Խորան է անվանվում նաև քրիստոնեական տաճարի այն մասը, ուր տեղադրվում է պատարագի Ավագ սեղանը (այստեղից էլ՝ Ավագ խորան)։ Որպես կանոն ընդգրկում է կառույցի արևելյան աբսիդը։ Խորանի կիսաշրջան հատակագծով, գմբեթարդով ծածկված ավանդական ձևը պայմանավորված էր վաղ քրիստոնեական եկեղեցուն հարմարեցված շենքի՝ բազիլիկի նմանաձև տարրի առկայությամբ։ Հայոց վաղքրիստոնեական եկեղեցիներում (որոնք հիմնականում ձևափոխված մեհենական շենքեր են եղել) խորանը, մինչև պարտադիր աբսիդաձև դառնալը, եղել է ուղղանկյուն հատակագծով։
Խորան են նաև կոչվում Ավագ Խորանից աջ ու ձախ կամ տաճարի արևմտյան անկյուններին (նաև գավթի արևելյան անկյուններին) տեղադրված այն սենյակները (հաճախ երկհարկ), որոնք ունեն խորանաձև (աբսիդաձև) խորշ և լրացուցիչ սեղան՝ պատարագի կամ եկեղեցական այլ արարողությունների համար։
Խորան է աշխարհիկ կառույցներում, մասնավորապես պալատներում, հատուկ ձևով շինված սենյակ-դահլիճ արքունի խորհրդի կամ այլ նպատակի համար։ Ըստ Հովսեփ Օրբելու, այս խորանները հավանաբար գմբեթածածկ են եղել։
Ֆրանկա Հելգ
Ֆրանկա Հելգ (Franca Helg, ), իտալացի դիզայներ, ճարտարապետ։
Կենսագրություն
Ֆրանկա Հելգը ծնվել է Միլանում 1920 թվականին։ 1945 թվականին ավարտել է Միլանի պոլիտեխնիկական համալսարանը։ Ակտիվ գործունեություն է ծավալել ինչպես ճարտարապետական պլանավորման, այնպես էլ արդյունաբերական դիզայնի ոլորտներում, կատարել կարևոր նախագծային միջամտություններ՝ հաճախ համագործակցելով Ֆրանկո Ալբինի հետ, որի հետ գործընկերներ են եղել 1951 թվականից մինչև Ալբինիի մահ ։ Հաջորդաբար աշխատել է Մարկո Ալբինիի և Անտոնիո Պիվայի հետ ։
Վենետիկի ճարտարապետության ինստիտուտում (Iuav), այնուհետև Միլանի պոլիտեխնիկական համալսարանում եղել է ճարտարապետության ամբիոնի ասիստենտ, 1967 թվականից դասավանդել է, 1984 թվականին դարձել է պրոֆեսոր ։
Հելգի աշխատանքներից են La Rinascente հռոմեական խանութները, Սալսոմաջորե Տերմեի Terme Luigi Zoja, Պադովայի թանգարանը ։
Արտաքին հղումներ
Կատեգորիա:Իտալացի ճարտարապետներ Կատեգորիա:Իտալացի դիզայներներ
Ամաշակութ
Ամաշակութ (ამაშუკეთი), գյուղ Վրաստանում։ Գտնվում է Իմերեթի մարզի Խարագաուլի շրջանում։
Դիրք
Գյուղը գտնվում է ծովի մակարդակից 440 մետր բարձրության վրա՝ Ձիրուլա գետի ձախ ափին։ Շրջկենտրոն Խարագաուլից հեռու է 32 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 118 մարդ, մեծամասնությունը՝ վրացիներ։
Տրանսպորտ
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։
Ծանոթագրություններ
Կատեգորիա:Վրաստանի գյուղեր Կատեգորիա:Խարագաուլի շրջան
Լվեր
Լվեր, արյունածուծ միջատների կարգ։ Հայտնի է մոտ 1800, Հայաստանում՝ 72 տեսակ։ Մանր, անթև միջատներ են։
Բազմացում և զարգացում
Կյանքի ընթացքում էգն արտազատում է մինչև 500 ձու։ Ձվադրում են հատակի ճեղքերում, հողում, անասնակացարաններում։ Զարգացումը կատարվում է լրիվ կերպարանափոխությամբ. անցնում են 4 փուլ՝ ձու, թրթուր, հարսնյակ, հասուն միջատ (իմագո)։
Մակաբուծություն
Բոլոր լվերի հասունները տաքարյուն կենդանիների (այդ թվում՝ մարդու) օբլիգատ մակաբույծներ են. սնվում են նրանց արյունով (առանց սնվելու ի վիճակի են ապրել երկար ժամանակ)։ Լվերի մեծամասնությունը (94%-ը) կաթնասունների արտաքին մակաբույծներ են, մյուս մասը՝ թռչունների։
Տարածվածություն
Տաքարյուն ցամաքային կենդանիների օգնությամբ ներթափանցելով նրանց բնակության զանազան կենսավայրեր՝ լվերը լայնորեն տարածվել են և հանդիպում են բոլոր կենդանաաշխարագրական մարզերում ու լանդշաֆտակլիմայական գոտիներում։ Քանակային և տեսակային մեծամասնություն են կազմում կրծողների (դաշտամկներ, ավազամկներ, գետնասկյուռներ, առնետներ) լվեր։
Համաճարակաբանություն
Ունեն մեծ համաճարակաբանական, նշանակություն. հատուկ վտանգավոր վարակների (ժանտախտ, տուլարեմիա և այլն) հիմնական, երկրորդական կամ պատահական փոխանցողներ են։
Պայքարի միջոցներ
Պայքարի միջոցները, ֆոսֆորօրգանական միացությունների ջրային լուծույթներ։
Կատեգորիա:Միջատներ Կատեգորիա:Մակաբույծ միջատներ
Սամիր Նուրիև
Սամիր Ռաֆիկ օղլի Նուրիև (Samir Rafiq oğlu Nuriyev, ), Ադրբեջանի պետական գործիչ, Ադրբեջանի Հանրապետության նախագահի աշխատակազմի ղեկավար ;
Կենսագրություն
2003-2005 թվականներին ուսումը շարունակել է ԱՄՆ Դուկի համալսարանում։ Նա ստացել է մագիստրոսի կոչում միջազգային զարգացման քաղաքականության ոլորտում։
2006 թվականին նա սկսել է աշխատել Ադրբեջանի Հանրապետության տնտեսական զարգացման նախարարությունում ։
2015 թվականից նա հանդիսանում է Ադրբեջանի ճարտարապետների միության անդամ։ Նա «Նոր Ադրբեջան» կուսակցության անդամ է։
Ծանոթագրություններ
Կատեգորիա:Ադրբեջանի քաղաքական գործիչներ Կատեգորիա:Ադրբեջանի պետական գործիչներ
Արարատ Գոմցյան
Արարատ Դվինի Գոմցյան, հայ տնտեսագետ, պետական և քաղաքական գործիչ։ Տնտեսական գիտությունների թեկնածու (1979 թ.)։ Տնտեսագիտության դոկտոր (2006 թ.)։
Կենսագրություն
1988 թվականից Շիրակի մարզում մասնակցել է աղետի գոտու փրկարար, վերականգնողական աշխատանքներին։ 1988-1994 թվականներին մասնակցել է Հադրութից բռնագաղթածների տեղավորման, նյութական օգնության կազմակերպման, Ստեփանակերտի, Շուշիի ջրամատակարարման համակարգի վերականգնման աշխատանքներին։
Աշխատությունները վերաբերում են ՀՀ արտաքին առևտրատնտեսական հարաբերությունների զարգացմանը, միջազգային կապերի բնագավառում կառավարման նոր ձևերի և Հայաստանում դրանց կիրառման հնարավորությանը։
Արտաքին հղումներ
Կատեգորիա:Հայ պետական գործիչներ Կատեգորիա:Հայ քաղաքական գործիչներ Կատեգորիա:Գյումրու պատվավոր քաղաքացիներ Կատեգորիա:ՀՀ ԳԽ 1-ին գումարման պատգամավորներ Կատեգորիա:ՀՀ ԱԺ 1-ին գումարման պատգամավորներ Կատեգորիա:Հայ դիվանագետներ Կատեգորիա:Դիվանագետներ այբբենական կարգով Կատեգորիա:Գյումրի քաղաքում ծնվածներ Կատեգորիա:ԵՊՀ շրջանավարտներ Կատեգորիա:Հայ ուսուցիչներ Կատեգորիա:Հայ տնտեսագետներ Կատեգորիա:ԽՄԿԿ անդամներ Կատեգորիա:Տնտեսագիտական գիտությունների դոկտորներ
Անովկա (գյուղ, Օրատովկայի շրջան)
Անովկա (Ганнівка), գյուղ Ուկրաինայի Վիննիցայի մարզի Օրատովկայի շրջանում։ Հիմնադրվել է 1670 թվականին։
2001 թվականի տվյալներով Անովկա գյուղում բնակվում էր 15 մարդ։ Բնակավայրը զբաղեցնում է 0,56 կմ² տարածք։ Բնակչության խտությունը կազմում էր 26,79 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Օրատովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1670 թվականին հիմնադրված բնակավայրեր
Բոլշիե Կայբիցի
Բոլշիե Կայբիցի (Большие Кайбицы, Олы Кайбыч,Olı Qaybıç), գյուղ Ռուսաստանի Թաթարստան հանրապետության Կայբիցկի շրջանի կազմում։